**„Uporaba veščin in tehnik na osnovi kognitivno-vedenjske terapije v šolskem okolju”**

V zadnjih letih narašča število otrok in mladostnikov s čustvenimi, vedenjskimi in učnimi težavami. Strokovni delavci v šolski svetovalni službi so najpogosteje tisti, ki prvi zaznajo težave in pri katerih otroci ali mladostniki s težavami najprej poiščejo pomoč. Zato je izrednega pomena, da strokovni delavci razpolagajo s potrebnimi in primernimi znanji ter veščinami za učinkovito obravnavo otrok s težavami.

Na podlagi evalvacije izobraževanja, ki smo ga izvedli v preteklih šolskih letih, bomo tudi v naslednjem šolskem letu organizirali izobraževanje (upoštevajoč mnenja in pohvale udeležencev bo sestavljeno iz sedmih izobraževalnih dni) za strokovne delavce v šolskih svetovalnih službah. Program izobraževanja bo vključeval bistvene vsebine, vezane na področja težav, ki so pri otrocih in mladostnikih najbolj pogosta in imajo velik vpliv na njihovo splošno funkcioniranje v šoli. Udeleženci se bodo seznanili z veščinami in tehnikami, ki temeljijo na vedenjskih in kognitivnih terapijah. Izobraževanje bo izrazito praktično naravnano. V dopoldanskem času bodo skozi predavanja predstavljene ključne informacije o teoretičnih temeljih intervenc, popoldne pa sledi delo na primerih (didaktični primeri predavateljev ter primeri, ki jih predstavijo udeleženci). Zadnji – sedmi sklop bo v celoti namenjen delu na primerih udeležencev v majhnih diskusijskih skupinah.

V zadnjih tridesetih letih smo v svetovnem merilu priča razmahu velikega napredka kognitivno-vedenjskih terapij ter intervenc, ki temeljijo na teh teoretičnih osnovah. Učinkovitost intervenc potrjuje obsežna baza kakovostnih raziskovalnih izsledkov. Tako so intervence in tehnike kognitivno-vedenjske terapije dobile svoje mesto v različnih priporočilih na področju skrbi za duševno zdravje otrok in mladostnikov v šolskem okolju (npr. National Institute fof Health and Clinical Excellence).

Izobraževanje bo organiziralo Društvo za vedenjsko in kognitivno terapijo Slovenije v sodelovanju s Svetovalnima centroma za otroke, mladostnike in starše Ljubljana ter Maribor.

Društvo za vedenjsko in kognitivno terapijo Slovenije je edino pri nas, ki že tretje desetletje izvaja akreditirano tristopenjsko usposabljanje iz vedenjskih in kognitivnih terapij za psihologe in zdravnike, organizira pa tudi seminarje in delavnice različnih tematik s področja kognitivnih in vedenjskih terapij.

Svetovalna centra za otroke, mladostnike in starše Ljubljana ter Maribor sta osrednji in največji tovrstni slovenski ustanovi na področju varovanja duševnega zdravja otrok in mladostnikov ter pomoči otrokom, mladostnikom in staršem pri razreševanju učnih, čustvenih, vzgojnih, vedenjskih in drugih motenj ter težav. Vsa leta svojega obstoja svoje specialistično znanje širita tudi med različne strokovne javnosti.

Pri izobraževanju bodo sodelovali strokovnjaki z dolgoletnimi izkušnjami dela z otroki, mladostniki in njihovimi starši.

**Vsebine izobraževanja**

**Sklop 1 (4.10.2024):**

P1: osnove VKT

D1: ocenjevanje

D2: principi učenja

**Sklop 2 (15.11.2024):**

P2: težave na področju duševnega zdravja otrok in mladostnikov

D1: sistemi nagrajevanja

D2: FAV (samopoškodbeno vedenje)

**Sklop 3 (13.12.2024):**

P1: čustvene težave (anksioznost, depresija)

D1: vedenjske tehnike, učinkovite pri čustvenih težavah

D2: kognitivne tehnike, učinkovite pri čustvenih težavah

**Sklop 4 (10.1.2025):**

P2: odklanjanje šole

D1: ocenjevanje, formulacija

D2: intervencije

**Sklop 5 (7.2.2025):**

P1: vedenjske težave, hiperkinetična motnja

D1: vedenjske tehnike, učinkovite pri vedenjskih težavah

D2: kognitivne tehnike, učinkovite pri vedenjskih težavah

**Sklop 6 (14.3.2025):**

P1: učne težave, motivacija

D1: VKT branja

D2: učenje učenja

**Sklop 7 (11.4.2025):**

delo na primerih udeležencev

(3 manjše skupine: čustvene, vedenjske in učne težave, rotacija)

**Urnik posameznega srečanja**

|  |  |
| --- | --- |
| Urnik za 1.- 6. sklop | Urnik za 7. sklopa |
| predavanje  | 8.30 – 9.30 | delo po skupinah | 9.00 – 11.00 |
|  | 9.45 – 10.45 | delo po skupinah | 11.30 – 13.30 |
| delavnica 1 | 11.15 – 13.15 | delo po skupinah | 14.30 – 16.30 |
| delavnica 2 | 14.15 – 16.15  |  |  |

**Komu je izobraževanje namenjeno?**

Izobraževanje je namenjeno zaposlenim v šolskih svetovalnih službah (psihologom, pedagogom, specialnim in socialnim pedagogom, socialnim delavcem), ki izvajajo neposredno svetovalno delo z učenci.

**Kje bo potekalo izobraževanje?**

Izobraževanje bo potekalo v M hotelu, Derčeva ulica 4, Ljubljana.

**Kotizacija**

Kotizacija: **730 evrov** (z vključenim DDV)

Izobraževanje je zaključena celota vseh sedmih srečanj; zgolj posameznih srečanj se ni možno udeležiti.

Izvedli ga bomo v primeru prijavljenih vsaj 30 udeležencev, največje možno število prijavljenih pa je 45.

Udeleženci ob zaključku izobraževanja prejmejo potrdilo o udeležbi v izobraževanju z navedenim obsegom ur in vsebinami, ki ga lahko individualno predložijo kot dokazilo ob napredovanjih.

**Prijava**

Prosimo, da najkasneje do **10. 9. 2024.** izpolnete e-prijavnico na naši spletni strani: <https://www.drustvo-vkt.org/prijava-solski-svetovalni-delavci.html>

Za dodatne informacije se lahko obrnete na kontaktno osebo tajništva DVKT, go. Suzano Vrhovac Erman: **suzana.vrhovac@gmail.com****.**

Lepo vas pozdravljam,

dr. Špela Hvalec, univ. dipl. psih., spec. klin. psih.,

predsednica DVKT in vodja izobraževanja